Suchinthana/ta-wikipedia huggingface dataset:
இஸ்டாலின் ராஜாங்கம்

இஸ்டாலின் ராஜாங்கம் (Stalin Rajangam) ஒரு தமிழ் ஆய்வாளரும்  எழுத்தாளருமாக அறியப்படுகின்றார். திருவண்ணாமலை மாவட்டம் செங்கம் வட்டம் முன்னூர் மங்கலம் கிராமத்தில் பிறந்தார். மதுரை அமெரிக்கன் கல்லூரியின் தமிழ்த்துறையில் உதவிப் பேராசிரியராகப் பணியாற்றுகிறார். தலித் வரலாறு, தலித் இலக்கியம், தலித் பௌத்தம்,  தமிழ் பௌத்தம், அயோத்திதாசரியம் ஆகிய துறைகளில் ஆய்வுகளைச் செய்து, அது குறித்து நூல்களையும், நாளிதழ்களில் கட்டுரைகளையும் எழுதி வருகிறார். காலச்சுவடு பத்திரிக்கையின் ஆசிரியர் குழுவில் ஒருவர்.

எழுதிய நூல்கள் 
 அயோத்திதாசர் வாழும் பௌத்தம்
 ஆணவக் கொலைகளின் காலம்
 எழுதாக் கிளவி
 எண்பதுகளின் தமிழ் சினிமா
 தமிழ் சினிமா: புனைவில் இயங்கும் சமூகம்
 சாதியம் கைகூடாத நீதி
 வரலாற்றை மொழிதல்
 பெயரழிந்த வரலாறு: அயோதிதாசரும் அவர்கால ஆளுமைகளும்
 தீண்டப்படாத நூல்கள்: ஒளிப்படா உலகம்

மேற்கோள்கள் 

1980 பிறப்புகள்
வாழும் நபர்கள்
திருவண்ணாமலை மாவட்ட நபர்கள்
தமிழக எழுத்தாளர்கள்
சாந்தபாய் காம்பிளே

Articles with hCards
சாந்தபாய் குருசுனாஜி காம்பிளே (Shantabai Krushnaji Kamble பிறப்பு 1 மார்ச் 1923) ஒரு மராத்தி எழுத்தாளர் மற்றும் தலித் ஆர்வலர் ஆவார். சுயசரிதை எழுதிய முதல் தலித் பெண் ஆவார்.

சுயசரிதை மஜ்யா ஜல்மாச்சி சித்தர்கதா

ஆரம்பகால வாழ்க்கை 
சாந்தபாய் குருசுனாஜி காம்பிளே மஹர் தலித் குடும்பத்தில் 1 மார்ச் 1923 அன்று பிறந்தார்.இவர்  சோலாப்பூரில் அமைந்துள்ள மகூத்தில் பிறந்தார். இவர் ஓர் ஏழைக் குடும்பத்தைச் சேர்ந்தவர். இவருடைய சமூகம்,  சமூக மற்றும் பொருளாதார அளவில் மிகவும் பின்தங்கி இருந்தது.

கல்வி பெறுவதற்கான போராட்டம் 
இந்தியாவில், வறுமை நிலைக்கு கீழ் உள்ளவர்களுக்கான பாரம்பரிய அணுகுமுறையை பின்வருமாறு சுருக்கமாகக் கூறலாம்: "கல்வி அவர்களின் தேநீர் கோப்பை அல்ல." எனவே இவருடைய சமூகத்தின் உறுப்பினர்களுக்கு கல்வி தடைசெய்யப்பட்டது. குறிப்பாக இவர் பெண் என்பதாலும் கல்வி மறுக்கப்பட்டது, ஏனெனில் அந்தக் காலகட்டத்தில் பெண்களுக்கு கல்வி பயில அனுமதி மறுக்கப்பட்டது.ஆனால் இவருடைய அசாதாரண திறமை காரணமாக இவருடைய பெற்றோர் இவரை பள்ளிக்கு அனுப்ப முடிவு செய்ததனை  நஜா கோஸ் டு ஸ்கூல் - அண்ட் டசிண்ட் என்ற சுயசரிதைச் சாரத்தின் மூலமும் அறியப்படுகிறது, மேலும் இவருக்கு மூன்று ரூபாய் உதவித்தொகை "காகிதம், மை மற்றும் நோட்டுப் புத்தகங்கள் மற்றும் பலவற்றுக்காக" வழங்கப்பட்டது. ஒரு செய்தித்தாள் கட்டுரையின் படி, "தீண்டத்தகாதவராக, இவர் வகுப்பறைக்குள் நுழைய அனுமதிக்கப்படவில்லை மற்றும் வகுப்பிற்கு வெளியே உட்கார்ந்து கல்வி கற்றுள்ளார், கற்றலின் போது  பல அவமானங்களை சந்தித்துள்ளார்"

சுயசரிதை - மஜ்யா ஜல்மாச்சி சித்தர்கதா 
சாந்தபாய் காம்பிளேவின் சுயசரிதை மஜ்யா ஜல்மாச்சி சித்தர்காதா , தி கேலிடோஸ்கோப் ஸ்டோரி ஆஃப் மை லைஃப் என மொழிபெயர்க்கப்பட்டு 1986 இல் ஒரு முழுமையான நூலாக வெளியிடப்பட்டது. 1983 இல் பூர்வா இதழில் பார்வையாளர்களுக்கு முதலில் வழங்கப்பட்டது. பின்னர் இது 1990 ஆம் ஆண்டு மும்பை தூர்தர்ஷனில் நஜுகா என ஒளிபரப்பானது, மேலும் இது பிரெஞ்சு மற்றும் ஆங்கிலத்தில் மொழிபெயர்க்கப்பட்டது. காம்ப்ளே ஆசிரியராக ஓய்வு பெற்ற பிறகு சித்தர்கதை எழுதத் தொடங்கினார். இது ஒரு தலித் பெண் எழுத்தாளரின் முதல் சுயசரிதை கதையாக கருதப்படுகிறது. இந்த நூல் மும்பை பல்கலைக்கழகத்தின் பாடத்திட்டத்தில் சேர்க்கப்பட்டுள்ளது.  முக்கியமாக இந்த புத்தகம்  உயர் சாதியனரால் ஓரங்கட்டப்படுதல் மற்றும் ஒடுக்குமுறை பிரச்சினையை தலித் மக்கள் எதிர்கொண்ட சிக்கலை எழுப்புகிறது, இரண்டாவதாக சக சமூக ஆண்களால் எதிர்கொளும் பாலின பாகுபாடுகளும் இதில் குறிப்பிடப்பட்டுள்ளது .

நிகழ்படங்கள் 

 முன்னோடி சுயசரிதை: இந்தியாவைச் சேர்ந்த தீண்டத்தகாத சாதிகளின் (அண்டச்சபிள் கேஸ்ட்சு) பெண் சாந்தாபாய் காம்ப்ளே. 
 தூர்தர்ஷனில் "நஜுகா" மராத்தி தொடர்.

நூல் விளக்கம் 

 பாயிசன்டு பிரட்: நவீன மராத்தி தலித் இலக்கியத்திலிருந்து அர்ஜுனா ஆகாஸின் மொழிபெயர்ப்பு 

பங்களிப்பாளர் அர்ஜுனா டாங்களே பதிப்பு: மறுபதிப்பு

மேற்கோள்கள் 

தலித் எழுத்தாளர்கள்
வாழும் நபர்கள்
1923 பிறப்புகள்
மராத்தி எழுத்தாளர்கள்
தலித் பெண் எழுத்தாளர்கள்
சிரத்தா நிகம்

சிரத்தா நிகம் (Shraddha Nigam) (பிறப்பு 1 அக்டோபர் 1979) ஓர் இந்தியத் திரைப்படங்களிலும் தொலைக்காட்சியிலும் தோன்றும் நடிகையாகாவார்.

சொந்த வாழ்க்கை 

சிரத்தா தனது கல்வியை இந்தூரில் முடித்தார். புனேவில் உள்ள சிம்பியோசிஸ் சர்வதேச பல்கலைக்கழகத்தில்வடிவமைப்பைப் படித்தார். 2008ஆம் ஆண்டில் இவர்  கரண் சிங் குரோவர் என்ற பிரபல இந்தியத் தொலைக்காட்சி நடிகரை மணந்தார். ஆனால், இவர்கள் 2009இல் விவாகரத்து பெற்றனர். 2012 திசம்பரில் சிரத்தா நடிகர் மயங்க் ஆனந்தை மணந்தார. இவர்கள் 2011 முதல் கூட்டாக ஒரு வடிவமைப்பு வரிசையைத் தொடங்கினார்கள். மேலும், கூட்டு தளவாடங்கள் வடிவமைப்பும் உட்புற வடிவமைப்புக்கான திட்டங்களையும் கொண்டுள்ளனர்.

தொழில் 
1997இல் வெளியான பொன்னிலமழா என்ற மலையாளத் திரைப்படத்தின் மூலம் திரைப்படங்களில் அறிமுகமானார். இவரது இந்தி அறிமுகம் 2000ல் ஜோஷ் என்ற படத்தில் இருந்தது. பின்னர் சில பாலிவுட் படங்களில் நடித்தார். சோடியன் என்ற நாடகத் தொடர் மூலம் இவர் தொலைக்காட்சியில் அறிமுகமானார். தி டைம்ஸ் ஆஃப் இந்தியா, கிருஷ்ணா அர்ஜுன் என்ற படத்தில் பெண் கதாபாத்திரத்தில் நடித்ததைப் பற்றி எழுதும்போது "இதயங்களைத் திருடினார்" என்று எழுதியது.  2010இல், சிரத்தா தனது வடிவமைப்பில் கவனம் செலுத்தத் தொடங்கினார். 2012ஆம் ஆண்டில், பைரவி ராய்ச்சுரா தயாரித்த நிகழ்ச்சியில் அனுஜ் சக்சேனாவுக்கு இணையாக தோன்ற இவருக்கு ஒரு வாய்ப்பு வழங்கப்பட்டது.

சான்றுகள்

வெளி இணைப்புகள் 

மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
இந்தி தொலைக்காட்சி நடிகைகள்
இந்தியத் தொலைக்காட்சி தொகுப்பாளர்கள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1979 பிறப்புகள்
தி. கிட்டு

தி. கிட்டு (இயற்பெயர் : தி. கிருஷ்ணகுமார்) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் படமான மேதகு மாபெரும் வெற்றியடைந்தது.

இளமை மற்றும் வாழ்க்கை
கிட்டுவின் சொந்த ஊர் மதுரை மாவட்டம் மஞ்சம்பட்டி என்னும் கிராமம். கிட்டுவின் தாத்தா அடைக்கலம் ஒரு கூத்துக்கலைஞர். கிட்டுவின் தந்தை திருப்பதி ஒரு கால்நடை மருத்துவர். தந்தையின் பணிச்சூழலால் கிட்டுவின் குடும்பம்  தஞ்சாவூருக்கு குடிபெயர்ந்தது. கிட்டு, பி.டெக், எம்.டெக் பயோ டெக்னாலஜி படித்துவிட்டு தனியார் கல்லூரியில் ஐந்து வருடம் அமைப்பியல் துறையில் துணைப்பேராசிரியராக பணிபுரிந்தார். தமிழ்த்தேசியவாதியாகிய கிட்டு, தமிழ்த்தேசிய அமைப்புகளில் பயணித்து பின் விலகி தனது தமிழ்த்தேசிய கருத்துகளை நைய்யப்புடை என்னும் தனது வலையொளி மூலமாக பதிவிட்டு வந்தார். தனது துணைப்பேராசியிரர் பணியை ராஜினாமா செய்துவிட்டு திரைப்பட தளத்தில் தற்போது பயணிக்கிறார். இவர் திரைப்பட இயக்குனராக மட்டுமின்றி, பாடலாசிரியராகவும், பின்னணி பாடகராகவும் பணியாற்றுகிறார்.

இயக்கிய திரைப்படங்கள் 

 2020 - The Rise of Karikalan (குறும்படம்)
 2021 - மேதகு - தமிழீழ விடுதலைப் புலிகள் தலைவர் வே.பிரபாகரன் அவர்களின் வாழ்க்கை படம்.

மேற்கோள்கள்

தமிழ்நாட்டுத் திரைப்பட இயக்குநர்கள்
வாழும் நபர்கள்
மாத்தேயு ரிக்கா

மாத்தியு ரிக்கா (; பிறப்பு: 15 பிப்ரவரி 1946) ஒரு பிரெஞ்சு எழுத்தாளரும், புகைப்படக் கலைஞரும், மொழிபெயர்ப்பாளரும், புத்தத் துறவியுமாவார். இவர் நேபாளத்தில் உள்ள செச்சென் டென்னி டார்ஜிலிங் மடத்தில் வசித்து வருகிறார்.

வாழ்க்கைக் குறிப்பு

பிரெஞ்சு நாட்டு அறிஞர்கள் மற்றும் ஆளுமைகளின் வட்டத்தில் வளர்ந்த மாத்தியு ரிக்கா, 1972-இல் பாஸ்டர் இன்ஸ்டிடியூட்டில் மூலக்கூறு மரபியலில் முனைவர் பட்டம் பெற்றார். பின்னர் திபெத்திய புத்த மதத்தை பின்பற்ற முடிவு செய்து தனது அறிவியல் வாழ்க்கையைத் துறந்து இமயமலை உள்ளிட்ட இடங்களில் வாழத் துவங்கினார்.

ரிக்கா மைண்ட் அண்ட் லைஃப் இன்ஸ்டிடியூட் என்ற நிறுவனத்தின் வாரிய உறுப்பினர் ஆவார். கருணா-ஷேசன் என்ற தனது அமைப்பின் மூலம் கிழக்கு நாடுகளில் அவர் ஆற்றிய மனிதாபிமானப் பணிகளுக்காக பிரெஞ்சு தேசிய சிறப்புப் பதக்கத்தை பெற்றார். 1989 முதல் 14வது தலாய் லாமாவுக்குப் பிரெஞ்சு மொழிபெயர்ப்பாளராக செயல்பட்டு வருகிறார். 2010 முதல் பல நாடுகளுக்குப் பயணித்து தொடர் உரையாற்றியும் கியாப்ஜே தில்கோ கியென்ட்ஸே ரின்போசேயின் அவதாரமாகக் கருதப்படும் தில்கோ கியென்ட்ஸே ரின்போச்சின் போதனைகளைக் கற்பிக்கும் பணியிலும் ஈடுபட்டு வருகிறார்.

ரிக்கா தனது நூல்களில் விலங்குகளின் உரிமையினை ஆதரித்து எழுதியுள்ளார். இவர் நனிசைவ வாழ்க்கை முறையினைப் பரிந்துரை செய்கிறார்.

மேற்கோள்கள்

1946 பிறப்புகள்
வாழும் நபர்கள்
பிரெஞ்சு நபர்கள்
பிளேடு

பிளேடு அல்லது பிளேட் () என்பது 1998 ஆம் ஆண்டு இயக்குநர் இசுடீபன் நோரிங்டன் இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது பிளேடு என்ற மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் போன்ற நிறுவனங்கள் தயாரிக்க, நியூ லைன் சினிமா என்ற நிறுவனம் விநியோகம் செய்தது.

இப் படத்தில் பிளேடு என்ற கதாபாத்திரத்திற்கு நடிகர் வெச்லி சினைப்சு என்பவர் நடிக்க, இவருடன் இசுடீபன் டோர்ஃப், கிறிசு கிறிஸ்டோபர்சன், என் பூசே ரைட், டோனல் லொக் போன்ற பலர் நடித்துள்ளார்கள். பிளேடு ஒரு காட்டேரி பலம் கொண்ட ஒரு மனிதர் ஆனால் அது அவரின் பலவீனம் அல்ல, இவர் தனது வழிகாட்டியான ஆபிரகாம் விஸ்லர் மற்றும் ஹெமாட்டாலஜிஸ்ட் கரேன் ஜென்சன் ஆகியோருடன் சேர்ந்து காட்டேரிகளுக்கு எதிராக போராடுகிறார்.

பிளேடு படம் 21 ஆகஸ்ட் 1998 அன்று வெளியாகி வணிகரீதியாக வெற்றி பெற்று அமெரிக்காவில் வசூல் ரீதியாக $70 மில்லியன் மற்றும் உலகளவில் $ 131.2 மில்லியன் வசூலித்தது. இந்த திரைப்பட விமர்சகர்களிடமிருந்து கலவையான விமர்சனங்களை பெற்று பார்வையாளர்களிடமிருந்து நேர்மறையான வரவேற்பைப் பெற்றது. இப்படத்தின் வெற்றியை தொடர்ந்து பிளேடு 2 மற்றும் பிளேடு 3 போன்ற திரைப்படங்கள் வெளியானது.

பிளேடு ஒரு இருண்ட மீநாயகன் படமாகும் மற்றும் பிளேட்டின் வெற்றி மார்வெலின் வெற்றிக்கு அடித்தளமாக அமைந்தது. மேலும் வரைகதை புத்தகத் திரைப்படத் தழுவல்களுக்கான களமாக இந்த படம் அமைத்தது.

மேற்கோள்கள்

வெளி இணைப்புகள்
 

1998 திரைப்படங்கள்
ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க திகில் திரைப்படங்கள்
அமெரிக்க கற்பனை திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
நியூ லைன் சினிமா திரைப்படங்கள்
பழிவாங்குதல் குறித்தான திரைப்படங்கள்
காட்டேரி திரைப்படங்கள்
பிளேடு 2

பிளேடு 2 அல்லது பிளேட் 2 () என்பது 2002 ஆம் ஆண்டு இயக்குநர் கில்லெர்மோ டெல் டோரோ இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் ஆகியவை இணைந்து தயாரிக்க, நியூ லைன் சினிமா என்ற நிறுவனம் விநியோகம் செய்தது.

இந்த திரைப்படத்தில் வெச்லி சினைப்சு, கிறிசு கிறிஸ்டோபர்சன்,  ரோன் பெர்ல்மேன், லியோனர் வரேலா, நார்மன் ரீடஸ் மற்றும் லூக் கோஸ் ஆகியோர் நடித்துள்ளார்கள். இது 1998 ஆம் ஆண்டு வெளியான பிளேடு திரைப்படத்தின் தொடர்ச்சியாக, மனித காட்டேரி கலப்பினத்தவறான பிளேடு மனிதர்களை காட்டேரிகளிடமிருந்து பாதுகாக்கும் தனது தொடர்ச்சியான முயற்சியை தொடர்கிறார். காட்டேரி மற்றும் மனித இனங்கள் இரண்டையும் உலகளாவில் இனப்படுகொலையில் ஈடுபட விரும்பும் பிறழ்ந்த காட்டேரிகளின் குழுவிற்கு எதிராக கடுமையான போரில் தன்னை அர்பணிக்கின்றார்.

பிளேடு 2 படம் 22 மார்ச் 2002 அன்று வெளியாகி, உலகளவில் $155 மில்லியனுக்கும் அதிகமாக வசூல் செய்து விமர்சகர்களிடமிருந்து கலவையான விமர்சனங்களைப் பெற்றது. இந்த திரைப்படத்தின் மூன்றாவது பாகம் 2004 இல் வெளியானது.

மேற்கோள்கள்

வெளி இணைப்புகள்
 

2002 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க திகில் திரைப்படங்கள்
அமெரிக்க கற்பனை திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
காட்டேரி திரைப்படங்கள்
நியூ லைன் சினிமா திரைப்படங்கள்
தொடர் திரைப்படங்கள்
இசுடீபன் நோரிங்டன்

இசுடீபன் நோரிங்டன் () என்பவர்  இங்கிலாந்து நாட்டு  திரைப்பட இயக்குநர், ஒப்பனை கலைஞர் மற்றும் சிற்பி ஆவார். இவர் தனது வாழ்க்கையை சிற்பி மற்றும் ஒப்பனை கலைஞராக தொடங்கினார். இவர் 1998 ஆம் ஆண்டில் மார்வெல் வரைகதை கதாபாத்திரத்தை மையமாக வைத்து பிளேடு என்ற படத்தை இயக்கியுள்ளார்.

திரைப்படங்கள்

மேற்கோள்கள்

வெளி இணைப்புகள்  
 

1964 பிறப்புகள்
வாழும் நபர்கள்
ஆங்கிலேயத் திரைப்பட இயக்குநர்கள்
ஆங்கிலேயத் திரைப்படத் தயாரிப்பாளர்கள்
திரைக்கதை ஆசிரியர்கள்
எம். சக்ரபாணி

மு. சக்கரபாணி (M. Chakrapani) இந்தியாவின் தமிழ்நாடு மாநிலத்தைச் சேர்ந்த ஓர் அரசியல்வாதியாவார். 2016 மற்றும் 2021 ஆம் ஆண்டுகளில் நடைபெற்ற  தமிழக சட்டசபைக்கான தேர்தலில் வானூர் தொகுதியில் இருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
விழுப்புரம் மாவட்ட நபர்கள்
சிரத்தா ஜாதவ்

சிரத்தா ஜாதவ் (Shraddha Jadhav) (பிறப்பு 1964கள்) மகாராட்டிராவின் மும்பையைச் சேர்ந்த சிவ சேனா கட்சியின் அரசியல்வாதி ஆவார். இவர்  1 திசம்பர் 2009 முதல் 8 மார்ச் 2012 வரை மும்பை நகரத்தின் நகரத் தந்தையாகவும், நாட்டின் பணக்கார நகராட்சி அமைப்பான பெருநகரமும்பை மாநகராட்சியின் தலைவராகவும் பணியாற்றினார். இவர் வணிகவியலில் பட்டம் பெற்றுள்ளார். 1992 முதல் 2017 வரை தொடர்ந்து ஆறு முறை பெருநகர மும்பை மாநகராட்சிக்கு தேர்ந்தெடுக்கப்பட்டார்.

சொந்த வாழ்க்கை 
சிரத்தா முதலில் மகாராட்டிராவின் கொங்கண் பகுதியில் உள்ள சங்கமேசுவரத்தைச் சேர்ந்தவர்.

சிறீதர் ஜாதவ் என்பவரை திருமணம் செய்து கொண்ட இவருக்கு பவன், கோவிந்த் சாகர் என்ற இரண்டு மகன்கள் உள்ளனர். இவர் தற்போது பரேலில் வசிக்கிறார்.

இவரது மாமனார், முகுந்த் ஜாதவ், இவரது அரசியல் வழிகாட்டியாகவும் இருந்தார். இவரது குடும்பத்தினர்  சுற்றுலா நிறுவனத்தை நடத்தி வருகின்றனர். இது இவரது கணவரால் நடத்தப்படுகிறது. சிரத்தா 2007இல் பெருநகர மும்பை மாநகராட்சியின் தேர்ந்தெடுக்கப்பட்ட பணக்கார உறுப்பினர்களில் ஒருவர்.

அரசியல் வட்டாரங்களில், ஜாதவ் "நேர்த்தியான உடை" அணிவதிலும் "அழகாகத் தோற்றமளிப்பதற்கும்", குறிப்பாக தனது "மிருதுவான" பருத்திப் புடவைகளுக்கு பெயர் பெற்றவர்.

அரசியல் வாழ்க்கை 
1992 இல், சிரத்தா முதன்முதலில் பரேல் பகுதி 36இலிருந்து ஒரு சுயேட்சை வேட்பாளராகத் தேர்ந்தெடுக்கப்பட்டார். அடுத்த இரண்டு பெருநகர மும்பை மாநகராட்சிக்கு நடந்த தேர்தல்களில் இவர் அதே பகுதியில் வெற்றி பெற்றார். 1997ஆம் ஆண்டில், இவர் சிவசேனா கட்சியி சேர்ந்தார், 1998இல், அப்போதைய மும்பை நகரத் தந்தையான நந்து சதத்தின் 11 உறுப்பினர்களைக் கொண்ட மன்றத்தில் இவர் தேர்ந்தெடுக்கப்பட்டார். 2006இல், மகாராட்டிரா சட்டமன்ற இடைத்தேர்தலில் நாராயண் ராணேவின் நெருங்கிய உதவியாளர் காளிதாஸ் கோலாம்ப்கரை எதிர்த்து போட்டியிட்டார். 2007ஆம் ஆண்டில், இவர் பரேல் , அன்டோப் ஹில் உள்ளடக்கிய பகுதி 169இலிருந்து தேர்ந்தெடுக்கப்பட்டார். ஜாதவ் 1 திசம்பர் 2009 அன்று மும்பை நகரத் தந்தையாகத் தேர்ந்தெடுக்கப்பட்டார் , 228 உறுப்பினர்களைக் கொண்ட பெருநகர மும்பை மாநகராட்சியில்  114 வாக்குகள் பெற்று 96 வாக்குகள் பெற்ற காங்கிரசு கட்சியின் பிரிசில்லா கடத்தைதோற்கடித்தார். சிவசேனா - பாரதிய ஜனதா கட்சியின் கூட்டணியின் கூட்டு வேட்பாளராக இருந்தார். சிவசேனாவைச் சேர்ந்த மற்றொரு பெண் நகரத் தந்தையான சுபா ரவுலுக்குப் பிறகு இவர் மும்பையின் ஐந்தாவது பெண் நகரத் தந்தையானார்.

சிரத்தா தோட்டங்கள் மற்றும் சந்தைக் குழுக்கள் , பெருநகர மும்பை மாநகராட்சியின் பெண்கள் மற்றும் குழந்தைகள் நலக் குழுக்களுக்கும் தலைமை தாங்கினார். இவர் நிலை மற்றும் மேம்பாட்டு குழுவின் ஒரு பகுதியாக இருந்தார்.  2010 உலக நகரத் தந்தை பரிசுக்கான 25 இறுதிப் போட்டியாளர்களில் இவரும் ஒருவர்.

சான்றுகள்

வெளி இணைப்புகள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
ஓலைவாலன் திருக்கை

ஓலைவாலன் திருக்கை அல்லது இலை திருக்கை (Cowtail stingray)  என்பது தஸ்யாதிடே குடும்பத்தைச் சேர்ந்த ஒரு வகை திருக்கை மீன் ஆகும். இது  இந்தோ பசிபிக் பிராந்தியத்தில் பரவலாக உள்ளது. இது அவ்வப்போது நன்னீர் வாழ்விடங்களில் நுழைகிறது.  ஓலைவாலையன் திருக்கையின் ஒரு தனித்துவமான அடையாளமாக இதன் வாலில்  ஒரு ஓலை கட்டபட்டது போன்ற வடிவம் ஆகும். இந்த இனமானது வணிக முக்கியத்துவம் கொண்டதாக உள்ளது. இதன் தோல் உயர்தரமானதாக குறிக்கப்படுகிறது. இந்த இன மீன்கள் அதிகப்படியான மீன்பிடி செயல்பாடுகளால் அச்சுறுத்தலுக்கு உள்ளாகியுள்ளன.

பரவலும், வாழ்விடமும் 
ஓலைவாலன் திருக்கையானது தென்னாப்பிரிக்கா மற்றும் செங்கடல் முதல் யப்பான் மற்றும் ஆத்திரேலியா வரை மெலனீசியா மற்றும் மைக்குரோனீசியா உட்பட, இந்தோ-பசிபிக் வெப்பமண்டல கடல் பகுதியில் பரவலாக வாழ்கிறது. இவை வலசை போய்  முகத்துவாரங்கள் மற்றும் ஆறுகள் போன்றவற்றில் நுழைவதாக அறியப்படுகிறது.  இந்த இனம் தென்கிழக்கு ஆசியாவில் நன்னீரிலிருந்தது பொதுவாக பதிவு செய்யப்பட்ட திருக்கை ஆகும். மேலும் இது கடலில் இருந்து 2,200 கிமீ (1,400 மைல்) தொலைவில் கங்கை ஆற்றில் காணப்பட்ட ஒரு பதிவு உள்ளது. இவை பொதுவாக கடலோர நீரில் மணல் அடியில் புதைந்து மறைந்தும், பவளப் பாறைகள் உள்ள பகுதிகளிலும்  ஆழத்தில் காணப்படுகின்றன.

விளக்கம் 

ஓலைவாலையன் திருக்கையானது தட்டுபோன்ற பெரிய உடலும், தடித்த வாலும் கொண்டது. இதன் உடல் வட்டவடிவில், சற்று முக்கோணமாக காணப்படும். இதன் முதன்மை உடல் நீளத்தைவிட  1.1-1.3 மடங்கு அகலம் கொண்டதாக அளவிடப்பட்டுள்ளது. இதன் மூக்கு அகன்று வட்டமானதாகவும், மழுங்கியதாகவும் இருக்கும். இதன் கண்கள் மிகவும் சிறியவையாகவும்,  பரந்த இடைவெளி கொண்டவை. இவற்றின் வாய் குறுகலானது, ஒவ்வொரு தாடையிலும் வரிசையாக 20 தனித்துவமான அறுகோண, நெருக்கமான பற்கள் கொண்டுள்ளது. மேலும் இதன் வாய் அடியில் சுவை தடிப்புகள்  உள்ளன. இதன் மேப் பக்கமாக மூச்சுக் குழல் உள்ளது. இதன் வால் முனையில் நஞ்சுள்ள கூரிய கொடுக்கு உள்ளது. அதன்மூலம் இது எதிரிகளைக் கொட்டும்.

இவற்றின் உடல் நிறம் ஓரேமாதிரியாக சாம்பல் பழுப்பு நிறத்தில் இருக்கும். உடலின் மேலே அடர் நிறத்திலும், பெரும்பாலும் கீழே வெள்ளை நிறத்திலும் இருக்கும். வால் முனை கருப்பாக இருக்கும். இந்த இனம் 3 மீட்டர் (9.8 அடி) நீளம் மற்றும் 1.8 மீட்டர் (5.9 அடி) அகலம், மற்றும் 250 கிலோ (550 பவுண்ட்) எடை வரை வளரும்.

உயிரியல் மற்றும் சூழலியல் 

ஓலைவாலன் திருக்கையானது எலும்பு மீன்கள் ( காரல், நெமிப்டெரஸ், சோலிஸ் போன்றவை), ஓடுடைய கணுக்காலிகள், பல்நுண்முள் புழுக்கள், சிபுன்குலிட்ஸ், மெல்லுடலிகள் போன்றவற்றை உணவாக கொள்கிறது. இந்த திருக்கையானது பல்வேறு வகையான கொம்பன் சுறாக்கள் மற்றும் ரெக்வியாம் சுறாக்கள் ,  போத்தல் மூக்கு ஓங்கில்கள் போன்றவற்றால் வேட்டையாடப்படுகிறது. அச்சுறுத்தல் ஏற்படும் போது, இவை வேட்டையாடுபவரிடமிருந்து 45 ° கோணத்தில் தப்பிச் செல்கின்றன.

குறிப்புகள் 

மீன்கள்
கோ. அருண்குமார்

கோ. அருண்குமார் (G. Arunkumar) என்பவர் இந்திய அரசியல்வாதி ஆவார். இவர் தமிழ்நாட்டின் கோயம்புத்தூர் மாவட்டம் தோப்புத்தோட்டத்தினைச் சார்ந்தவர்.அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். 2021ஆம் ஆண்டு மே மாதம் நடைபெற்ற தமிழ்நாடு சட்டப்பேரவைத் தேர்தலில் கோயம்புத்தூர் மாவட்டம் கவுண்டம்பாளையம் சட்டப்பேரவைத் தொகுதியில் அஇஅதிம வேட்பாளராகப் போட்டியிட்டு தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள் 

15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாட்டினர்
வாழும் நபர்கள்
பொன். ஜெயசீலன்

பொன். ஜெயசீலன் (Pon Jayaseelan) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். நீலகிரி மாவட்டம் நடுகாணியைச் சார்ந்த இவர், கோயம்புத்தூர் சட்டக் கல்லூரியில் பயின்று சென்னை, அம்பேத்கர் சட்டப் பல்கலைக்கழகத்தில் பட்டம் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர். 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் நீலகிரி மாவட்டம் கூடலூர் சட்டப் பேரவைத் தொகுதியில் அஇஅதிமுக வேட்பாளராகப் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

மேற்கோள்கள் 

15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாட்டினர்
வாழும் நபர்கள்
தி. ஜெ. கோவிந்தராஜன்

கோவிந்தராஜன் தி. ஜெ. (Govindarajan T J) என்பவர் தமிழ்நாட்டைச் சேர்ந்த ஒரு இந்திய அரசியல்வாதி மற்றும் திராவிட முன்னேற்றக் கழகத்தின் உறுப்பினர் ஆவார். இவர் திருவள்ளூர் மாவட்டம் கும்மிடிப்பூண்டியினைச் சார்ந்தவர். கோவிந்தராஜன் தமிழ்நாடு சட்டப் பேரவைக்கு 2021ஆம் ஆண்டு மே மாதம் நடைபெற்ற தேர்தலில் கும்மிடிப்பூண்டி சட்டமன்ற உறுப்பினராக திமுக சார்பில் போட்டியிட்டு வெற்றிப்பெற்றார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
தமிழ்நாடு சட்டமன்ற உறுப்பினர்கள்
வாழும் நபர்கள்
மிகைல் தால்

மிகைல் நெகெமிவிச் தால் (9 நவம்பர் 1936 - 28 ஜூன் 1992)  ஒரு சோவியத் லாட்விய சதுரங்க வீரர் மற்றும் எட்டாவது உலகசதுரங்க சாம்பியன் ஆவார் . அவர் சதுரங்க வரலாற்றின் மிகச் சிறந்த வீரர்களில் ஒருவராகவும் சதுரங்க மேதையாகவும் கருதப்படுகிறார். தால் தாக்குதல் பாணியில் ஆடி பல ஒருங்கிணைந்த சதுரங்க தந்திரங்களை பயன்படுத்தி ஆட்டக்காரர்களை வீழ்த்துவதில்  பிரசித்தி பெற்றவர். அவரது ஆட்டம்  கணிக்க முடியாத தன்மைக்காக அறியப்பட்டது. "அவருக்கான ஒவ்வொரு விளையாட்டும் ஒரு கவிதையைப் போலவே ஒப்பிலாதது  மற்றும் விலைமதிப்பிலாதது " என்று கூறப்படுகிறது. மிகைலை   "மிஷா" என்று பலர்  சுருக்கி அழைத்தனர். அவர்  "ரீகாவின்  மாயாஜாலக்காரர் " என்ற புனைப்பெயரையும் பெற்றார்.

23 அக்டோபர் 1973இல் இருந்து 16 அக்டோபர் 1974 வரை ஒரு ஆட்டம் கூட தோற்காமல் 95 ஆட்டங்கள் விளையாடினார் (46 வெற்றிகள், 49 டிராக்கள்) .  இதன் மூலம்,  சதுரங்க வரலாற்றில் தொடர்ச்சியாக அதிக ஆட்டங்கள் தோற்காமல்  விளையாடிய வீரர் என்ற  சாதனையை  படைத்தார்.  இந்த சாதனையை சீன கிராண்ட்மாஸ்டர் டிங் லிரன்  பின்னர் முறியடித்தார். மேலும் தால் ஒரு சிறந்த சதுரங்க எழுத்தாளராகவும் அறியப்பட்டார்.

தால் 28 ஜூன் 1992 அன்று மாஸ்கோ, ரஷ்யாவில் இறந்தார். மிகைல் தால் நினைவு சதுரங்கப் போட்டி 2006 முதல் ஆண்டுதோறும் மாஸ்கோவில் நடைபெற்று வருகிறது.

சிறுநீரகச் செயலிழப்பினால் இறந்தவர்கள்
லாத்விய சதுரங்க வீரர்கள்
சதுரங்க கிராண்டு மாசுட்டர்கள்
1992 இறப்புகள்
1936 பிறப்புகள்
உருசிய மொழி வார்த்தைகளைக் கொண்ட கட்டுரைகள்
உலக சதுரங்க வாகையாளர்கள்
அப்துல்ரசாக் குர்னா

அப்துல்ரசாக் குர்னா (Abdulrazak Gurnah; பிறப்பு: 20 திசம்பர் 1948) ஐக்கிய இராச்சியத்தைச் சேர்ந்த புதின எழுத்தாளர் ஆவார். இவர் 1960களில் சான்சிபார் நாட்டில் இருந்து சான்சிபார் புரட்சியின் போது வெளியேறி அகதியாக ஐக்கிய இராச்சியத்தில் குடியேறினார். இவர் 1994 இல் எழுதிய சொர்க்கம் என்ற புதினம் மான் புக்கர் பரிசுக்குப் பரிந்துரைக்கப்பட்டது. இவருக்கு 2021 ஆம் ஆண்டுக்கான இலக்கியத்திற்கான நோபல் பரிசு வழங்கப்பட்டது.

வாழ்க்கைக் குறிப்பு 
அப்துல்ரசாக் குர்னா 1948 திசம்பர் 20 இல் இன்றைய தான்சானியாவில் உள்ள சான்சிபார் சுல்தானகத்தில் பிறந்தார். சான்சிபார் புரட்சியின் போது அரபு மக்களுக்கெதிரான துன்புறுத்தலை அடுத்து, இவர் தனது 18-வது அகவையில் நாட்டை விட்டு வெளியேறினார். 1968 இல் இவர் ஏதிலியாக இங்கிலாந்து வந்து சேர்ந்தார்.

இங்கிலாந்து கான்டர்பரி கிறைஸ்ட் சர்ச் கல்லூரியில் கல்வி கற்று இலண்டன் பல்கலைக்கழகத்தின் பட்டத்தைப் பெற்றுக் கொண்டார். பின்னர் கெண்ட் பல்கலைக்கழகத்தில் 1982 இல் மேற்கு ஆப்பிரிக்கப் புதினங்களின் விமர்சனத்தின் அளவுகோல் என்பதில் ஆய்வு மேற்கொண்டு  முனைவர் பட்டத்தைப் பெற்றார். 1980 முதல் 1983 வரை நைஜீரியாவில் உள்ள பயேரோ பல்கலைக்கழகத்தில் விரிவுரையாளராகப் பணியாற்றினார். பின்னர் இளைப்பாறும் வரை கெண்ட் பல்கலைக்கழகத்தின் ஆங்கில மொழித் துறையில் பேராசிரியராகப் பணியாற்றினார்.

விருதுகளும் சிறப்புகளும் 
குர்னா 2006 இல் இலக்கியத்துக்கான அரசக் கழகத்தில் ஆய்வாளராகத் தேர்ந்தெடுக்கப்பட்டார்.
2021 அக்டோபர் 7 இல் இவருக்கு 2021 இற்கான இலக்கியத்திற்கான நோபல் பரிசு "குடியேற்றவியத்தின் விளைவுகள், வளைகுடா நாடுகளில் கலாச்சாரங்கள் மற்றும் கண்டங்களுக்கிடையேயான ஏதிலிகளின் தலைவிதி ஆகியவற்றில் போக்குகளுக்காக" அறிவிக்கப்பட்டது.

கருப்பொருள் 
குர்னாவின் பெரும்பாலான படைப்புகள் கிழக்கு ஆப்பிரிக்காவின் கரையோரப் பகுதிகளை மையப்படுத்தி எழுதப்பட்டுள்ளன. இவரது புதினங்களில் ஒருவரைத் தவிர கதாநாயகர்கள் அனைவரும் சான்சிபாரில் பிறந்தவர்கள். குர்னாவின் புதினங்கள் கிழக்கு ஆப்பிரிக்க கதாநாயகர்களை அவர்களின் பரந்த சர்வதேச சூழலில் வைக்கின்றன என்று இலக்கிய விமர்சகர் புரூஸ் கிங் வாதிடுகிறார். எழுத்தாளர் ஐ. சாந்தன் தனது 'உள்ளங்கையில் உலக இலக்கியம்' (2010) என்ற நூலில் "குர்ணாவின் 'அமைதியை நாடுதல்' என்ற புதினம் இடப்பெயர்வு, பண்பாட்டு அடையாளங்கள் போன்றவற்றைப் பேசுகிறது," என்று குறிப்பிட்டுள்ளார்.

மேற்கோள்கள்

உசாத்துணைகள்

வெளி இணைப்புகள் 
 
 Jones, Nisha (2005). "Abdulrazak Gurnah in conversation". Wasafiri, 20:46, 37-42.  . 
 

1948 பிறப்புகள்
வாழும் நபர்கள்
நோபல் இலக்கியப் பரிசு பெற்றவர்கள்
தான்சானிய எழுத்தாளர்கள்
நோபல் பரிசு பெற்ற பிரித்தானியர்கள்
புதின எழுத்தாளர்கள்
பிரித்தானிய எழுத்தாளர்கள்
ஆங்கிலேய எழுத்தாளர்கள்
ஆங்கில எழுத்தாளர்கள்
நிவேதா மு. முருகன்

நிவேதா மு. முருகன் (Nivedha M. Murugan) என்பவர் தமிழ்நாட்டைச் சேர்ந்த இந்திய அரசியல்வாதியும் தமிழக சட்டப் பேரவை உறுப்பினரும் ஆவார். மயிலாடுதுறை, தரங்கம்பாடியினைச் சார்ந்த இவர் திராவிட முன்னேற்றக் கழகத்தின் உறுப்பினர். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் பூம்புகார் சட்டமன்றத் தொகுதி திமுக வேட்பாளராகப் போட்டியிட்டு தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டுள்ளார்.. இத்தேர்தலில் மயிலாடுதுறை மாவட்டத்திலுள்ள பூம்புகார் தொகுதியில் இரண்டு முறை தொடர்ச்சியாக வெற்றிபெற்ற அ.தி.மு.க-வைச் சேர்ந்த பவுன்ராசை இவர் தோல்வியுறச் செய்தார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
சித்ரா விசுவநாத்

சித்ரா விசுவநாத் (Chitra Vishwanath) பெங்களூருவைச் சேர்ந்த ஒரு இந்திய கட்டிடக் கலைஞர் ஆவார். இவர் சூழலியல் மற்றும் கட்டிடக்கலை தொடர்பான கருப்பொருள்களில் பணியாற்றுகிறார். இவர் 1991 முதல் தனது சொந்த கட்டிடக்கலை நிறுவனத்தை நடத்தி வருகிறார். இந்தியாவிலும், ஆப்பிரிக்காவிலும் பல திட்டங்களில் மற்ற கட்டிடக் கலைஞர்களுடன் பணிபுரிகிறார்.

தொழில் 
சித்ரா விசுவநாத் தற்போது "BIOME சுற்றுச்சூழல் தீர்வுகள்" என்ற நிறுவனத்தின் முதன்மைக் கட்டிடக் கலைஞராகவும், அதன் நிர்வாக இயக்குநராகவும் உள்ளார். அனைத்து அளவுகளிலும் கட்டிடங்கள், நீர் சேகரிப்பு, துப்புரவு கட்டமைப்புகளை உள்ளடக்கிய 500க்கும் மேற்பட்ட திட்டங்களில் இவர் ஈடுபட்டுள்ளார். பூமி கட்டுமானத்தில் ஒரு அடிப்படை பொருள் உள்ளீடாக இவர் பல கட்டமைப்புகளை வடிவமைத்து கட்டியிருக்கிறார்.

சுயசரிதை 
சித்ரா, நைஜீரியாவிலிருந்து குடிசார் பொறியியல் சான்றிதழையும் அகமதாபாத்தில் உள்ள சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகத்தில் கட்டிடக்கலையில் இளங்கலையையும் படித்தார். இவர் தனது பயிற்சியை 1990இல் தொடங்கினார். கட்டடக்கலை வடிவமைப்புகளை உருவாக்கும் இவரது அணுகுமுறை உள்நாட்டு இயற்கை வளங்களுக்கு ஒரு செயலில் மற்றும் செயலற்ற முறையில் முக்கியத்துவம் அளிக்கிறது . நீர், ஆற்றல் மற்றும் நிலப் பயன்பாட்டு செயல்முறைகளை உள்ளடக்கிய, எளிதில் கிடைப்பது, உழைப்பு தீவிரம் மற்றும் கட்டுமானத்தின் எளிமை ஆகியவற்றைக் கருத்தில் கொண்டு சேறு அதன் கட்டடக்கலை வடிவமைப்புகளில் அடிப்படை உறுப்பை உருவாக்குகிறது.

கட்டிடங்களின் மண் கட்டிடக்கலை என்ற கருப்பொருளை சுற்றுச்சூழலுக்கு உகந்ததாக ஊக்குவிப்பதற்காக, சித்ரா விசுவநாத் பெங்களூரில் 135 சதுர மீட்டர் (1,450 சதுர அடி) பரப்பளவில் தனது சொந்த மண் வீட்டை கட்டினார். இந்த அழகிய திட்டமிடப்பட்ட வீட்டின் தனித்துவமான அம்சம் என்னவென்றால், இது குளுரூட்டம் செய்யவோ அல்லது மின்விசிறிகளின் தேவையோ இருக்காது.  மேலும்,  பல நிலைகளுடன் கட்டப்பட்டுள்ளது. மண் செங்கற்களால் செய்யப்பட்ட சுவர்களில் சுவர் பூச்சு  இல்லை. சூரிய ஒளி மூலம் தண்ணீர் சூடாக்குதல், ஒளிமின்னழுத்தங்கள் மூலம் பகுதி மின்சாரம், தண்ணீர் தேவைகளில் 70% வழங்கப்படுகிறது. சுற்றுச்சூழல் கழிப்பறை திட மற்றும் திரவ கழிவுகளை பிரிப்பதற்கான வசதியையும் கொண்டுள்ளது. மொட்டை மாடியில் தாவரங்கள் மூலம் சாம்பல் நீர் சுத்திகரிக்கப்பட்டு மாடித் தோட்டத்திற்கும் பயன்படுத்தப்படுகிறது. மொட்டை மாடியில் உயிர்க்கூளக் கொதிகலனும் உள்ளது. இது குளிர்ந்த மேகமூட்டமான நாட்களில் தண்ணீரை சூடாக்க பயன்படுகிறது. மொட்டை மாடியில் 1,000 சதுர அடி (93 மீ 2) பரப்பளவு கொண்ட காய்கறி தோட்டமும் உள்ளது.

நீர் சேகரிப்பு கட்டமைப்புகள், நீர் மேலாண்மை ஆகியவற்றில் நிபுணத்துவம் பெற்ற குடிசார் பொறியாளர் எஸ். விசுவநாத்தை இவர் திருமணம் செய்து கொண்டார். இவரது கணவரும் இவருடைய நிறுவனத்தில் ஒரு பங்குதாரராக உள்ளார்.

சான்றுகள்

உசாத்துணை

வெளி இணைப்புகள் 
Official website

வாழும் நபர்கள்
பெண் தொழிலதிபர்கள்
கட்டிடக் கலைஞர்கள்
வாலாபி

வாலாபி என்பது கங்காரு போன்ற விலங்கு ஆகும். இது கங்காருவை விட வடிவத்திலும், எடையிலும் சிறியவையாகும்.  இது ஆஸ்திரேலியா மற்றும் நியூ கினியாவைச் சேர்ந்த ஒரு சிறிய அல்லது நடுத்தர அளவிலான கங்காரு போன்ற விலங்கு  ஆகும்.தற்போது இவைகள் நியூசிலாந்து நாட்டில் அறிமுகப்படுத்தப்பட்டுள்ளது.  இவைகளின் தலை மற்றும் உடல் நீளம் 45 முதல் 105 செமீ (18 முதல் 41 அங்குலம்) மற்றும் வால் 33 முதல் 75 செமீ (13 முதல் 30 அங்குலம்) நீளம் கொண்டது. அறியப்பட்ட 19 வகையான வாலாபி இனங்களில் பாறை-வாலாபிகள் (பெட்ரோகேல் இனங்கள்) பாறைகளுக்கு இடையில் வாழ்கின்றன. பொதுவாக தண்ணீருக்கு அருகில் வாழும் இந்த இனத்தில் இரண்டு இனங்கள் ஆபத்தான நிலையில் உள்ளது. வாலாபிக்கள் முயல்களின் அசைவுகளையும் சில பழக்கங்களையும் கொண்டுள்ளது. ஆணி-வால் வாலாபியில் மூன்று இனங்கள் உள்ளது. இதன் வால் நுனியில் கொம்பு போன்ற அடர்த்தியான தூரிகை போன்ற அமைப்பு உள்ளது.

இதன் துணை இனமான குவாக்கா விலங்கு மேற்கு ஆஸ்திரேலியாவில் உள்ளது. பிரஷ் வாலாபி இனங்களில் ஒன்றான குள்ள வாலாபி (நோட்டமக்ரோபஸ் டோர்கோப்சுலஸ்), நியூ கினியாவை பூர்வீகமாகக் கொண்டது, அறியப்பட்ட மிகச்சிறிய வாலாபியின் நீளம் மூக்கிலிருந்து வால் இறுதி வரை சுமார் 46 செமீ (18 அங்குலம்) மற்றும் எடை சுமார் 1.6 கிலோ (3.5 பவுண்ட்) கொண்டது. [3] வாலாபியின்  இறைச்சி மற்றும் ரோமங்களுக்காக வேட்டையாடப்படுகிறது.

பொது விளக்கம்
பெரும்பாலான வாலாபி இனங்களின் உறுப்பினர்கள் சிறியயவைகளாக இருப்பினும், சில வகை வாலாபிகள் சுமார் இரண்டு மீட்டர் நீளம் வரை வளரும் (தலை முதல் வால் வரை). அவற்றின் சக்திவாய்ந்த பின்னங்கால்கள் அதிக வேகத்தில் ஓடுவதற்கும், அதிக உயரங்களை தாண்டுவதற்கும் மட்டுமல்லாமல், சாத்தியமான வேட்டையாடுபவர்களைத் தடுப்பதற்காக வலுவான உதை வழங்குவதற்கும் பயன்படுத்தப்படுகிறது. தம்மர் வாலாபி  (நோட்டமக்ரோபஸ் யூஜெனி) வகை கணுக்கால் நீட்டிப்பு தசைநாண்களில் மீள் சேமிப்பைக் கொண்டுள்ளது. இவ்விலங்குகளின் வளர்சிதை மாற்ற விகிதம் 30-50% அதிகமாக இருக்கும். தம்மர் வாலாபி (மேக்ரோபஸ்-யூஜெனி) இரண்டு நீண்ட தசை-தசைநார் அலகுகளுக்கு வசந்தகால தசைநார் ஆற்றல் சேமிப்பு மற்றும் பொருளாதார தசை சக்தி உருவாக்கம் ஆகியவற்றின் வடிவமைப்பு முக்கியத்துவம் கண்டறியப்பட்டுள்ளது. வாலாபிக்கு ஒரு சக்திவாய்ந்த வால் உள்ளது, இது பெரும்பாலும் சமநிலை மற்றும் ஆதரவுக்காக பயன்படுத்தப்படுகிறது. இவைகளின் அடர்ந்த முடிகள் கொண்ட தோகுக்காகவும், இறைச்சிக்காகவும் வேட்டையாடப்படுகிறது. இவைகளின் உணவு புல், காய் கறிகள், இலைகள் மற்றும் பசுந்தலைகள் ஆகும்.

இனங்கள்

 ஏகில் வாலாபி 
 கருப்புப் பட்டை வாலாபி
 பர்மா வாலாபி 
 செங்கழுத்து வாலாபி 
 தாமர் வாலாபி 
 டூலாட்சி வாலாபி
 மேற்கு தூரிகை வாலாபி
 விப்டெயில் வாலாபி 
சதுப்பு நில வாலாபி 
 பாறை வாழ் வாலாபிக்கள்

இதனையும் காண்க
 கங்காரு
 குவாக்கா

மேற்கோள்கள்

வெளி இணைப்புகள் 

 Roophilia – photographs of kangaroos and wallabies
 View the wallaby genome in Ensembl
 Wallaby - காணொலி
 Caring for a Baby Wallaby - காணொலி

பாலூட்டிகள்
ஆத்திரேலிய உயிரினங்கள்
சாருல் மாலிக்

சாருல் மாலிக் (Charul Malik) இந்தியாவைச் சேர்ந்தஓர் செய்தி தொகுப்பாளரும், ஊடகவியலாளரும் ஆவார். இவர் இப்போது இந்தியா தொலைக்காட்சியில் ஒரு தொகுப்பாளராகவும் நிர்வாக ஆசிரியராகவும் சேர்ந்துள்ளார். இதற்கு முன் இவர் மும்பையின் ஆஜ் தக் தொலைக்காட்சியில் இணை ஆசிரியராகவும் தொகுப்பாளராக பணியாற்றினார்.

ஆரம்ப கால வாழ்க்கை 
பரிதாபாதைச் (அரியானா) சேர்ந்த இவரது பெற்றோர் சண்டிகருக்கு குடிபெயர்ந்த்னர். இவரது தந்தை ஜி. எஸ். மாலிக் பஞ்சாப் மற்றும் அரியானா உயர்நீதிமன்றத்தில் ஒரு வழக்கறிஞராக இருந்தார். இவரது தாயார் ஆஷா மாலிக், சண்டிகரில் ஆசிரியராக இருக்கிறார். இவருக்கு பருல் என்ற இரட்டை சகோதரியும் கௌரவ் மாலிக் என்ற ஒரு தம்பியும் உள்ளனர்.

தனது ஆரம்பக்கல்விக்குப் பிறகு சட்டப் பட்டம் பெற்றார். நடப்பு விவகாரங்களுக்கான படிப்புக்கு இவர் சேர விரும்பினார். எனவே ஒரு வழக்கறிஞரான இவரது தந்தை, இவரை சட்டக் கல்லூரியில் சேர அறிவுறுத்தினார்.

சாருல் தனது குழந்தைப் பருவத்தின் பெரும்பகுதியை தனது குடும்பத்துடன் தொலைக்காட்சி பார்த்துக் கழித்ததாகக் கூறினார். அந்த நாட்களில், தூர்தர்ஷன் மட்டுமே தொலைக்காட்சி சேனலாக இருந்தது, சல்மா சுல்தான் மற்றும் நளினி சிங் அவரது முன்மாதிரியாக இருந்தனர்.

தொழில் 
சாருல் மாலிக் ஒரு நேர்காணல் மூலம் ஜெயின் தொலைக்காட்சியின் செய்தி தொலைக்காட்சியில் தனது தொழில் வாழ்க்கையைத் தொடங்கினார். மேலும், விரிவடைந்துவரும் துறையில் சிறந்த செய்தி வாசகர்களில் ஒருவராக மாறினார். புகழ்பெற்ற தொலைக்காட்சி பிரபலங்களான பிரனாய் ராய் , வினோத் துவா ஆகியோர் ஒன்றுக்கு மேற்பட்ட சந்தர்ப்பங்களில் இவரது சிறந்த பேச்சின் மூலம் இவரை பாராட்டியுள்ளனர். "அவர்களின் பாராட்டுகள் எனக்கு அதிக நம்பிக்கையையும் உத்வேகத்தையும் ஊட்டியது" என்கிறார்.

சாருல் ஸ்டார் நியூஸ் தொலைக்காட்சியில் (இப்போது ஏபிபி நியூஸ்) சேர்வதற்கு முன்பு சஹாரா சமே தொலைக்காட்சியில் பணிபுரிந்தார். அதில் இவர் 2006 முதல் தொடர்ந்து செய்திகளை வழங்கி முன்னணி அறிவிப்பாளர்களில் ஒருவராக இருந்தார்.

சாருலுக்கு பத்திரிக்கை மற்றும் செய்தி தொகுப்பில் 16 ஆண்டுகளுக்கும் மேலான பரந்த அனுபவம் உள்ளது. அரசியல், பொழுதுபோக்கு, விளையாட்டு, வியாபாரம் போன்ற அனைத்துப் பொருள்களையும் கையாளும் இவர் பல பேச்சு நிகழ்ச்சிகளை தொகுத்து வழங்கினார். மேலும், பல்வேறு தரப்பு மக்களையும் பேட்டி எடுத்தார்.

விருதுகளும் அங்கீகாரமும் 
சறுக்கிக் கொண்டே நேரடி நேர்காணலை நடத்திய உலகின் ஒரே செய்தியாளராக  சாருல் மட்டுமே இருந்தார். மேலும் இது லிம்கா சாதனைகள் புத்தகத்தில் அங்கீகரிக்கப்பட்டுள்ளது.

சாருலுக்கு சமீபத்தில் செய்தி தொலைக்காட்சி விருது 2014இல் "சிறந்த பொழுதுபோக்கு செய்தி தொகுப்பாளர் " விருது வழங்கப்பட்டது.

2014/15 ஆம் ஆண்டிற்கான சிறந்த பொழுதுபோக்கு செய்தி தொகுப்பாளருக்கான மை சிட்டி விருதையும் சாருல் வென்றார்.

சாருல் ஆசிய பார்வையாளர்கள் தொலைக்காட்சி விருதுகளில் சிறந்த தொகுப்பாளராகவும் பரிந்துரைக்கப்பட்டார். இதில் இவர் இறுதி சுற்றில் என்டிடிவி 24x7யின் பர்கா தத்திடம் தோல்வியடைந்தார்.

சாருல் பத்திரிகை மற்றும் செய்தி வாசிப்புத் துறையில் சாதித்ததற்காக பல விருதுகளையும் பாராட்டுகளையும் பெற்றுள்ளார். இவர் சமீபத்திய ஆண்டுகளில் சிறந்த பொழுதுபோக்குத் தொகுப்பாளராக இருந்தார்.

சாருல் பாபிஜி கர் பர் ஹாய் போன்ற பிரபலமான தொலைக்காட்சித் தொடர்களிலும் நடித்துள்ளார். மேலும் இவர் ஒரு நடிகையாக அனைவராலும் பாராட்டப்பட்டார்.

சான்றுகள் 

வாழும் நபர்கள்
பெண் ஊடகவியலாளர்கள்
தண்ணீர்ப் பன்னா

தண்ணீர்ப் பன்னா அல்லது தண்டிப்பண்ணா, நாக்கண்டம் ( Inshore lizardfish ) என்பது பெரும்பாலும் மேற்கு அட்லாண்டிக்கில் காணப்படும் சினோடோன்டிடே குடும்பத்தைச் சேர்ந்த மீன் இனம் ஆகும்.

விளக்கம் 
தண்ணீர்ப் பண்ணா மீன் அதிகபட்ச நீளமாக சுமார் 50 செ.மீ வரை இருப்பது பதிவு செய்யப்பட்டுள்ளது. ஆனால் பொதுவாக இது சுமார் 40 செ.மீ நீளத்திலேயே காண இயலும். இவற்றின் ஆயுட்காலம் ஒன்பது ஆண்டுகள் வரை இருக்கலாம். இந்த இன மீனின் உடல் சுருட்டு போல நீண்டுள்ளது. இவை அதிகபட்சமாக 900 கிராம் எடை வரை காணப்படுகின்றன. வளர்ந்த மீன்களில் பொதுவாக ஆணை விட பெண் மீன்கள் பெரியவை. இந்த இன மீன்களின் வாயின் வடிவம் பெரியதாகவும், கூர்மையானதாகவும் இருக்கும். மேல் தாடை கண்ணுக்கு அப்பால் நீண்டுள்ளது. இதன் வாய் மட்டுமல்லாமல் வாய் அண்ணத்திலும் பற்கள் உள்ளன. இதன் உடலில் உள்ள பக்கவாட்டு கோடு  குறிப்பிடத்தக்க அடையாளமாக கருதப்படுகிறது. அந்த பக்கவாட்டு கோட்டு நீளத்தில் சுமார் 60 செதில்களைக் கொண்டிருக்கும். தண்ணீர்ப் பண்ணாவுக்கு முதுகு துடுப்புகள் இல்லை, ஆனால் 10-13 முதுகு மென்கதிர்கள் உண்டு. அதேபோல குத முட்கள் இல்லை, 11-13 குத மென் கதிர்கள் உள்ளன. தண்ணீர்ப் பண்ணா மீனின் முதுகுப் பக்கமானது பழுப்பு நிறத்தில் இருந்து ஆலிவ் நிறம் வரை இருக்கும். வயிற்றுப் பக்கம் வெள்ளை முதல் மஞ்சள் வரை இருக்கும். இளம் மீன்களின் உடலில் கரும் புள்ளிகள் இருக்கும், இந்த புள்ளிகள் இவை வளரும்போது குறைகின்றன/இல்லாமல் போகின்றன.

உணவு 
தண்ணீர்ப் பண்ணா மீன்கள்  பதுங்கியிருந்து வேட்டையாடக்கூடியன. இதன் உணவில் பல்வேறு வகையான மீன்கள் மற்றும் சிறிய முதுகெலும்பற்றவைகளான   இறால், நண்டுகள், தலைக்காலிகள் போன்றவை அடங்கும்.

வாழ்விடம் 

இந்த மீன்களின் வாழ்விடங்களாக ஆழமற்ற கடலடித் தரைப்பகுதிகளாக உள்ளன.  சிறுகுடாக்கள்,  கடல்புற்களுள்ள பகுதிகள், கழிமுகங்கள், விரிகுடாக்கள் போன்ற பொதுவாக மணல் அல்லது மண் தரைப்பகுதியில் காணப்படுகின்றன. பெரிய மீன்கள் கண்ட திட்டுக்கு மேலே திறந்தவெளி கடலிலும் இருப்பது கண்டறியப்பட்டுள்ளது.

குறிப்புகள் 

மீன்கள்
ஆராங்கு

ஆராங்கு அல்லது பாலா மீன் (Roosterfish) என்பது ஒரு மீன் இனம் ஆகும். இது பெரும்பாலும்  பாகா கலிபோர்னியாவிலிருந்து பெரு வரை கிழக்கு பசிபிக்கின் வெப்பமண்டல கடல் நீரில் காணப்படுகிறது. நெமாடிஸ்டியஸ் இனத்தில் மற்றும் நேமாடிஸ்டிடே குடும்பத்தில் உள்ள ஒரே மீன் இனம் இது.   இது அதன் "சேவல் கொண்டை", முதுகு துடுப்பின் ஏழு மிக நீண்ட முட்களால் தனித்து அடையாளம் காணப்படுகிறது.

ஆராங்கு மீனின் பள்ளை என்ற காற்றுப் பைக்கும், அதன் மூளைக்கும் எலும்புத் துளைகள் வழியாக தொடர்பு உண்டு. அதுபோல அதன் உட்புற செவிக்கும் தொடர்பு உண்டு. இதனால் விந்தையான ஒலியை இந்த மீனால் எழுப்ப இயலும்.

ஆராங்கு மீனானது  1.6 மீ (5 அடி 3 அங்குலம்) நீளம் வரையும்,  50 கிலோ (110 பவுண்ட்) எடை வரையும் எட்டும்.  இந்த மீன்களின் சராசரி எடை சுமார் 20 பவுண்ட் (9.1 கிலோ) ஆகும். இந்த மீன் தூண்டில் மீன்பிடி விளையாட்டுகளில் பிரபலமானது, ஆனால் இது ஒரு நல்ல உணவு மீனாக கருதப்படவில்லை. இதை பிடித்து விட்டுவிட  கடுமையாக பரிந்துரைக்கப்படுகிறது.

குறிப்புகள் 

மீன்கள்
கேப்டன் அமெரிக்கா (1990 திரைப்படம்)

கேப்டன் அமெரிக்கா () என்பது 1990 ஆம் ஆண்டு இயக்குநர் 'ஆல்பர்ட் பியூன்' இயக்கத்தில் வெளியான  மீநாயகன் திரைப்படம் ஆகும். இது இதே பெயரில் வெளியான  மார்வெல் வரைகதை கதாபாத்திரத்தை மையமாக வைத்து மார்வெல் என்டர்டெயின்மென்ட் குரூப், ஜட்ரான் பிலிம் மற்றும் 21வது செண்டூரி பிலிம் கார்ப்பரேஷன் போன்ற நிறுவனங்கள் இணைந்து  தயாரித்துள்ளது.

இந்த திரைப்படம் இரண்டாம் உலகப் போரின் போது இசுடீவ் ரோஜர்சு என்பவர் கேப்டன் அமெரிக்காவாக மாறி ரெட் சுகுள் என்ற வில்லனை எதிர்த்துப் போராடுகிறார். பனியில் உறைந்து மீண்டும் உயிர் பிழைத்த பின்னர் ஒரு குற்றவாளி குடும்பத்திலிருந்து அமெரிக்க ஜனாதிபதியை காப்பாற்றுகிறார்.

மேற்கோள்கள்

வெளி இணைப்புகள்
 

1990 திரைப்படங்கள்
ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
எஸ். எம். நாசர்

எஸ். எம். நாசர் (S. M. Nasar) என்பவர் தமிழ்நாட்டைச் சேர்ந்த அரசியல்வாதி மற்றும் திராவிட முன்னேற்றக் கழக சட்டமன்ற உறுப்பினர். இவர் திருவள்ளூர் மாவட்டம் ஆவடியைச் சார்ந்தவர். நாசர், தமிழ்நாடு சட்டப்பேரவைக்கு 2021 மே மாதம் நடைபெற்ற தேர்தலில் ஆவடி சட்டமன்றத் தொகுதியில் திமுக வேட்பாளராகப் போட்டியிட்டு தமிழக சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இதற்கு முன்னர் 2016-ல் நடைபெற்ற சட்டமன்றத் தேர்தலில் போட்டியிட்ட நாசர் வெற்றிவாய்ப்பினை இழந்தார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
ஒடிசா மாவட்டங்களின் பட்டியல்

ஒடிசா மாநிலத்தின் மாவட்டங்களின் பட்டியல் (List of districts of Odisha) இந்தியாவின் கிழக்கு கடற்கரையில் உள்ள ஒரு மாநிலமான ஒடிசாவில் இடம்பெற்றுள்ள மாவட்டங்களை பட்டியலிடுகிறது. ஒடிசா மாநிலம் 30 நிர்வாக புவியியல் அலகுகளாகப் பிரிக்கப்பட்டுள்ளது. இந்த 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. மத்திய, வடக்கு மற்றும் தெற்கு கோட்டம் என்பன அம்மூன்று கோட்டங்களாகும். மத்திய கோட்டத்திற்கு கட்டாக் நகரமும் , வடக்கு கோட்டத்திற்கு சம்பல்பூர் நகரமும், தெற்கு கோட்டத்திற்கு பெர்காம்பூர் நகரமும் தலைமையிடங்களாகச் செயல்படுகின்றன. ஒவ்வொரு கோட்டமும் 10 மாவட்டங்களைக் கொண்டுள்ளன. இந்திய ஆட்சிப் பணியின் மூத்த அதிகாரி ஒருவர் வருவாய் கோட்ட ஆணையராக கோட்டத்தை நிர்வகிக்கிறார். நிர்வாக வரிசையில் கோட்ட வருவாய் ஆணையரின் நிலை மாவட்ட நிர்வாகத்திற்கும் மாநில செயலகத்திற்கும் இடையில் உள்ளது. ஒவ்வொரு மாவட்டமும் ஒரு மாவட்ட ஆட்சித் தலைவர் மற்றும் மாவட்ட நிர்வாகத்தால் நிர்வகிக்கப்படுகிறது. ஆட்சியர்  இந்திய ஆட்சிப் பணிலிருந்து நியமிக்கப்படுகிறார். ஆட்சியர் & மாவட்ட குற்றவியல் நீதிபதி நிலையில் இருப்பவருக்கு வருவாய் சேகரித்தல் மற்றும் மாவட்டத்தில் சட்டம் ஒழுங்கை பராமரிக்கும் பொறுப்பு வழங்கப்பட்டுள்ளது.  ஒவ்வொரு மாவட்டமும் துணை-கோட்டங்களாகப்  பிரிக்கப்பட்டுள்ளன. ஒவ்வொன்றும் ஒரு துணை-ஆட்சியர் மற்றும் துணை-குற்றப்பிரிவு  நீதிபதியால் நிர்வகிக்கப்படுகிறது . துணை கோட்டங்கள் மேலும் தாலுக்காக்களாகப்  பிரிக்கப்படுகின்றன. தாலுக்காக்களை  தாசில்தார்கள்  தலைமையில் செயற்படுகின்றன. ஒடிசா மாநிலத்தில் 3 கோட்டங்கள், 30 மாவட்டங்கள், 58 துணை-கோட்டங்கள் , 317 தாலுக்காக்கள் மற்றும் 314 வட்டாரங்கள் உள்ளன.

கோட்டங்கள் அடிப்படையில் மாவட்டங்களின் பட்டியல் 

ஒடிசாவின் 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. இக்கோட்டங்கள் ஒவ்வொன்றும் 10 மாவட்டங்களைக் கொண்டுள்ளன. நிர்வாகத் தலைவராக வருவாய் கோட்ட ஆணையர் உள்ளார். கோட்டங்களின் கீழ் வைக்கப்பட்டுள்ள மாவட்டங்களின் பட்டியல்:

நிர்வாகம் 
ஆட்சியர் & மாவட்ட குற்றவியல் நீதிபதி  ஒரு மாவட்டத்தின் வருவாய் சேகரிப்பு மற்றும் நிர்வாகத்திற்கு பொறுப்பு வகிக்கிறார். இந்தியக் காவல் பணியைச் சேர்ந்த காவல்துறைக் கண்காணிப்பாளர்  மாவட்டத்தின் சட்டம் மற்றும் ஒழுங்கு தொடர்புடைய பிரச்சினைகளை பராமரிக்கும் பொறுப்பு வகிக்கிறார்.

மாவட்டங்கள் 
ஒடிசாவில் 30 மாவட்டங்கள் உள்ளன. மயூர்பஞ்ச் மிகப்பெரிய மாவட்டம் ஆகும். ஜகத்சிம்மபூர் பரப்பளவில் மிகச்சிறிய மாவட்டம் ஆகும். மக்கள் தொகை அடிப்படையில்  கஞ்சம் மிகப்பெரிய மாவட்டம் ஆகவும் தேவ்கட் சிறிய மாவட்டமாகவும் விளாங்குகின்றன. ஒடிசா மாநிலத்தின் தலைநகரமான புவனேசுவர் கோர்டா மாவட்டத்தில் அமைந்துள்ளது. 30 மாவட்டங்களின் பகுதிகளும் மக்கள் தொகையும் கீழே கொடுக்கப்பட்டுள்ளது:

மேலும் பார்க்கவும் 
 ஒடிசா
 ஒடிசா அரசு
 மாவட்டம் (இந்தியா)

மேற்கோள்கள்

புற இணைப்புகள் 
 ஒடிசா அரசின் அதிகாரப்பூர்வ இணையதளம்

ஒடிசாவின் மாவட்டங்கள்
ப. சிவகுமார்

ப. சிவகுமார் (P. Sivakumar) என்பவர் பொதுவாகத் தாயகம் கவி என அறியப்படுகிறார். இவர் இந்திய அரசியல்வாதி ஆவார். சென்னை மாம்பலத்தினைச் சார்ந்த இவர் முதுகலை மற்றும் சட்டப் பட்டமும் பெற்றுள்ளார். 2021ஆம் ஆண்டு மே மாதம் தமிழ்நாடு சட்டப் பேரவைக்கு நடைபெற்ற தேர்தலில் திராவிட முன்னேற்றக் கழகம் சார்பில் திரு. வி. கா. நகர் சட்டமன்றத் தொகுதியில் போட்டியிட்டுத் தமிழ்நாடு சட்டமன்ற உறுப்பினராக தேர்ந்தெடுக்கப்பட்டுள்ளார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
திராவிட முன்னேற்றக் கழக சட்டமன்ற உறுப்பினர்கள்
செ. ஸ்டாலின் குமார்

செ. ஸ்டாலின் குமார் (S. Stalinkumar) என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் திராவிட முன்னேற்றக் கழகத்தின் உறுப்பினர் ஆவார். இவர் திருச்சிராப்பள்ளி மாவட்டம் துறையூரைச் சார்ந்தவர். அண்ணாப் பல்கலைக்கழகத்தில் பொறியியல் இளநிலை பட்டதாரி ஆவார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில்துறையூர் சட்டமன்றத் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் இதற்கு முன்னர் 2016ஆம் நடைபெற்ற தேர்தலிலும் இத்தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

இந்தியத் தமிழர்
16 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
திராவிட முன்னேற்றக் கழக சட்டமன்ற உறுப்பினர்கள்
ஆர். நாகரத்தினம்மாள்

ஆர். நாகரத்னம்மாள் (R. Nagarathnamma) (1926–2012) ஓர் இந்திய நாடக ஆளுமையும், பெங்களூரை தளமாகக் கொண்ட அனைத்து மகளிர் நாடகக் குழுவான ஸ்திரீ என்ற நாடக மன்றத்தின் நிறுவனர் ஆவார். இவர் சங்கீத நாடக அகாதமி விருது பெற்றுள்ளார். இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ விருது 2012 ஆம் ஆண்டில் வழங்கப்பட்டது.

சுயசரிதை 
நாகரத்னம்மாள் 1926 இல் மிதமான நிதி வசதி கொண்ட குடும்பத்தில், தென்னிந்திய மாநிலமான கர்நாடகாவின் மைசூரில்  பிறந்தார். தனது 12 வயதில் தொழில்முறை நாடகங்களில் பணியாற்றத் தொடங்கினார்.  சிறீ சாமூண்டீசுவரி நாடக சபா, குப்பி வீரண்ணா நடத்தி வந்த குப்பி நிறுவனம், இரண்ணையாவின் மித்ரா மண்டலி, எச்எல்என் சிம்ஹா போன்ற குழுக்களுடன் பணியாற்றினார். பின்னர், 1958ஆம் ஆண்டில், இவர் ஸ்திரீ நாடக மண்டலியை நிறுவினார். இது கர்நாடகாவில் தொடங்கப்பட்ட முதல் அனைத்து மகளிர் நாடகக் குழு என்று அறிவிக்கப்பட்டது. அதில் இவர் ஒரு நடிகையாகவும், நாடகங்களின் இயக்குநராகவும் இருந்தார்.

நாகரத்னம்மாள் ஆண் கதாபாத்திரங்களை, குறிப்பாக புராணக் கதாபாத்திரங்களை சித்தரிப்பதற்காக அறியப்படுகிறார். கம்சன், கிருட்டிணன், இராவணன், துரியோதனன், வீமன் போன்ற குறிப்பிடத்தக்க நடிப்பால் இவர் பாராட்டப்படுகிறார். இவர் தனது குழுவுடன் இந்தியாவில் பல மாநிலங்களில் பயணம் செய்துள்ளார். கிருஷ்ண கருடி இவரது முக்கிய நாடகங்களில் ஒன்றாக குறிப்பிடப்பட்டுள்ளது. இவர் 15 கன்னடப் படங்களிலும், தமிழ்த் திரைப்படங்களிலும் நடித்துள்ளார். கமனபில்லு, பரசங்கடா ஜென்டிதிம்மா, ரோசாப்பூ ரவிக்கைக்காரி ஆகியவை குறிப்பிடத்தக்கவை.

இறப்பு 
நாகரத்னம்மாள் 6 அக்டோபர் 2012 அன்று, இறந்தார்.

விருதுகளும் அங்கீகாரமும் 
நாகரத்னம்மாள் தாகூர் ரத்னா விருது, குப்பி வீரண்ணா விருது போன்ற பல விருதுகளைப் பெற்றுள்ளார். கர்நாடக அரசின் இரண்டாவது மிக உயர்ந்த விருதான ராஜ்யோத்சவ பிரசாஸ்தி விருதை வழங்கி கௌரவிக்கப்பட்டார். இவர் 1992இல் சங்கீத நாடக அகாதமி விருதைப் பெற்றார். 2012ஆம் ஆண்டில், இந்திய அரசு நான்காவது மிக உயர்ந்த இந்திய குடிமகன் விருதுக்கான குடியரசு தின கௌரவப் பட்டியலில் இவரைச் சேர்த்து பத்மஸ்ரீ விருதை வழங்கியது. இரவீந்திரநாத் தாகூரின் 150வது பிறந்தநாளை நினைவுகூரும் நிகழ்வில் 2012ஆம் ஆண்டில் இவருக்கு சங்கீத நாடக அகாதமி தாகூர் ரத்னா வழங்கப்பட்டது.

இவற்றையும் பார்க்கவும் 
 குப்பி வீரண்ணா

சான்றுகள்

மேலும் படிக்க

வெளி இணைப்புகள் 
 

20 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டின் இந்திய நடிகைகள்
20 ஆம் நூற்றாண்டு இந்தியத் தொழிலதிபர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
2012 இறப்புகள்
1926 பிறப்புகள்
நவாப் மாலிக்

நவாப் மாலிக் (Nawab Malik)(பிறப்பு 20 ஜூன் 1959)  இந்திய அரசியல்வாதி, தேசியவாத காங்கிரசு கட்சி 
அரசியல்வாதி ஆவார்.மகாராஷ்டிராவின் சிறுபான்மையினர் வளர்ச்சி, வக்ப் மற்றும் திறன் மேம்பாடு மற்றும் தொழில்முனைவோர் அமைச்சராக பதவி வகிக்து வருகிறார். கோண்டியா நகரின் பாதுகாவலர் எனவும் அழைக்கப்படுகின்றார். தேசியவாத காங்கிரஸ் கட்சியின் செய்தித் தொடர்பாளர் மற்றும் மும்பை தலைவராகவும், மகாராஷ்டிராவின் முன்னாள் வீட்டுவசதி அமைச்சரும் ஆவார்.

பிறப்பு
நவாப் மாலிக் 20 ஜூன் 1959 இல் துஸ்வாவில் (உத்திரப்பிரதேசம்) பிறந்தவர், 1970 ஆண்டு பம்பாய்க்கு (தற்போதைய மும்பைக்கு) குடிபெயர்ந்தவர்.

கல்வி
அஞ்சுமன் இஸ்லாம் உயர்நிலைப் பள்ளி - எஸ்எஸ்சி (1976)
புர்ஹானி கல்லூரி - இன்டர் (1978)
எஃப்.ஒய். (பி.ஏ.) புர்ஹானி கல்லூரி (1979)

குடும்பம்
நவாப் மாலிக்கிற்க்கு மெஹாஜபின் எனும் மனைவியும், ஃபராஸ், அமீர் என்ற மகன்களும், நிலோஃபர், சனா மாலிக் ஷேக் என்ற மகள்களும் உள்ளனர்

சட்டமன்றத்தில்
மாலிக், 1996, 1999, 2004-ல் நேரு நகர் சட்டமன்றத் தொகுதி மற்றும் 2009,2019-ல் மும்பையில் உள்ள அணுசக்தி நகர் சட்டமன்றத் தொகுதி ஆகியவற்றிலிருந்து மகாராட்டிரா சட்டமன்றத்திற்கு தேர்ந்தெடுக்கப்பட்டார்.

அமலாக்கத்துறையின் வழக்கும், கைதும்
11 பிப்ரவரி 2022 அன்று நவாப் மாலிக் மற்றும்  தாவூத் இப்ராகிம் மீது தேசியப் புலனாய்வு முகமை தொடர்ந்த பணமோசடி வழக்கில், 23 பிப்ரவரி 2022 அன்று அமலாக்க இயக்குநரகத்தால் நவாப் மாலிக் கைது செய்யப்பட்டார். நவாப் மாலிக் நீதிமன்ற காவலின் போது,  உடல்நிலை மோசமடைந்தை ஒட்டி 17 மே 2022 அன்று அன்று தானே கிரிட்டிகேர் மருத்துவமனைக்கு அனுமதிக்கப்பட்டு மருத்துவ சிகிச்சை பெற்று வந்தார். இந்திய உச்ச நீதிமன்றம் 11 ஆகஸ்டு 2023 அன்று நவாப் மாலிக்கிற்கு மருத்துவ காரணங்களுக்காக இரண்டு மாத கால இடைக்கால பிணை வழங்கியது.

மேற்கோள்கள் 

1959 பிறப்புகள்
வாழும் நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
தேசியவாத காங்கிரசு அரசியல்வாதிகள்
பி. ஆர். விஜயலட்சுமி

பி.ஆர்.விஜயலட்சுமி (B. R. Vijayalakshmi) ஓர் இந்திய ஒளிப்பதிவாளர் ஆவார்.

இவர் மூத்த புகழ்பெற்ற திரைப்பட இயக்குநரும் தயாரிப்பாளருமான பி. ஆர். பந்துலுவின் (பிரணவ் பத்மநாபன்) மகளாவார். பி. ஆர். பந்துலு சிவாஜி கணேசனின்  வீரபாண்டிய கட்டபொம்மன், கர்ணன், கப்பலோட்டிய தமிழன் (திரைப்படம்) உள்ளிட்ட தமிழ் படங்களின் தயாரிப்பாளர் ஆவார். இவர் கல்லூரியில் படிக்கும்போது இவரது தந்தை இறந்துவிட்டார். இவர் திரைப்படங்களுக்காக தன்னை அர்ப்பணிக்க முடிவு செய்தார்.

தொழில் 
இவர் படங்களில் நுழைவதற்கு முன்பு உட்புற வடிவமைப்பாளராக பணியாற்றினார். இவர் ஒளிப்பதிவாளர் அசோக்குமாரின் வற்புறுத்தலின் பேரில் அவருக்கு உதவியாளராக தனது வாழ்க்கையைத் தொடங்கினார். இவர் 1980 ஆம் ஆண்டு வெளியான நெஞ்சத்தை கிள்ளாதே என்ற தமிழ்த் திரைப்படத்தில் அசோக் குமாருடன் பணியாற்றினார். அடுத்த மூன்று ஆண்டுகளில் கிட்டத்தட்ட 30 படங்களுக்கு அவருடன் தொடர்ந்தார். இதே நேரத்தில் கை கொடுக்கும் கை (1984), பிள்ளைநிலா (1985) போன்ற படங்களிலும் பணியாற்றினார்.

1985ஆம் ஆண்டு வெளியான சின்ன வீடு என்ற தமிழ்த் திரைப்படத்தின் மூலம் இவரது திரைப்பட அறிமுகம் இருந்தது. ஆசியாவின் முதல் பெண் ஒளிப்பதிவாளராக அறியப்பட்ட விஜயலட்சுமி 1985க்கும் 1995க்குமிடையில் 22 படங்களில் பணியாற்றினார். ஸ்ரீதர், ஜி. எம். குமார் உள்ளிட்ட இயக்குனர்களுக்காக அறுவடை நாள் (1986), சிறைப்பறவை (1987), இனிய உறவு பூத்தது (1987) ஆகிய படங்களில் பணியாற்றினார். இவர் சங்கீத் சிவனின்  டாடி (1992) என்ற மலையாளப் படத்திற்கு திரைக்கதையை எழுதினார். 1995ஆம் ஆண்டில், பாட்டு படவா படம் மூலம் இயக்குநராக அறிமுகமானார். இப்படத்துக்காக இவர் திரைக்கதையை எழுதி ஒளிப்பதிவையும் கையாண்டார். இந்த படம் 1996இல் இந்திய சர்வதேச திரைப்பட விழாவில் திரையிடப்பட்டது. மேலும் இளையராஜாவின் பாடல்களுக்காகவும் அறியப்பட்டது.

இவரது திரைப்பட வாழ்க்கைக்கு மேலதிகமாக, "மை டியர் பூதம்", "வேலன்", "ராஜ ராஜேஸ்வரி" உட்பட பல தொலைக்காட்சித் தொடர்களிலும் பணியாற்றினார்.

தமிழ் தொலைக்காட்சி நிகழ்ச்சிகளில் கணினி வரைகலைகளை முதன்முதலில் கொண்டு வந்த இவர். "அத்திப்பூக்கள்", "வள்ளி" போன்ற பிற தென்னிந்திய நாடகத் தொடர்களைச் செய்துள்ளார். திருமணத்திற்கு பிறகு இவர் திரைப்படங்களை விட்டுவிட்டு தொலைக்காட்சியில் கவனம் செலுத்தினார். தொலைக்காட்சியில் இவரது முதல் முயற்சி குழந்தைகளுக்கானத் தொடரான வசந்தம் காலனி என்ற தொடராகும். மாயா மச்சீந்திரா ( விஜய் தொலைக்காட்சி ) , "வேலன்" ( சன் தொலைக்காட்சி ) ஆகியவை இவர் பணியாற்றிய மற்ற முக்கிய தொலைக்காட்சித் தொடர்களில் ஒன்றாகும்.

இவர் இந்திய இசை நிறுவனமான சரிகமவின் படைப்பாற்றல் தலைவராக நியமிக்கப்பட்டார். செப்டம்பர் 2005இல், இவர் நிறுவனத்தின் தொலைக்காட்சி மென்பொருள் பிரிவின் வணிகத் தலைவரானார். சரிகம பின்னர் காரவான் எனப்படும் கையடக்க நுகர்வோர் மின்னணு சாதனமான வானொலி போன்ற எம்பி 3 வகைகளின் உற்பத்தியிலும், விற்பனையிலும் கவனம் செலுத்தியது.

சொந்த வாழ்க்கை 
இவரது சகோதரர் பி. ஆர். ரவிசங்கர் கன்னடத் திரைத் துறையில் திரைப்படத் தயாரிப்பாளராக இருக்கிறார். விஜயலட்சுமி குழந்தை பருவத்திலிருந்தே நடிகையும் திரைப்பட தயாரிப்பாளருமான சுஹாசினியின் தோழியாவார். இயக்குநர் மணிரத்னம்  விஜயலட்சுமியின் சகோதரரின் நெருங்கிய இளமைக்கால நண்பராவார். இது சுஹாசினி-மணிரத்தினத்தின் திருமணத்திற்கு வழிவகுத்தது.

விஜயலட்சுமி ஒலிப்பதிவாளர் சுனில்குமாரை மணந்தார். இவர்களுக்கு ஒரு மகன் உள்ளார்.

சான்றுகள் 

தெலுங்கு மக்கள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
எம். கே. முகம்மது இப்ராகிம் இராவுத்தர்

எம்.கே.முஹம்மது இப்ராஹிம் இராவுத்தர் (M.K. Mohamed Ibrahim Rowther பிறப்பு:1885 இறப்பு:1940) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி நகராட்சியின், முன்னாள் தலைவரும் ஆவார்.

பிறப்பு 
இவர் திருநெல்வேலி மாவட்டம் எட்டையபுரத்தில் 1885 ஆம் ஆண்டு காசியப்ப இராவுத்தருக்கு மகனாக பிறந்தார். காசியப்ப இராவுத்தர் எட்டயபுரத்திலிருந்து திருச்சிக்கு குடிபெயர்ந்தார், இவர் பெரும் வணிகரும் நிலச்சுவான்தாரும் ஆவார்.

தொழில் 
முஹம்மது இப்ராஹிமின் மூத்த சகோதரர் யூசுப் இறந்த பிறகு அவரது தந்தையின் மண்ணெண்ணெய் டீலர்ஷிப் மற்றும் தோல் தொழிற்சாலைகளை கவனித்துக் கொண்ட இப்ராகிம், குடும்பத் தொழிலை வேகமாகப் பன்முகப்படுத்தி, பெட்ரோல் விநியோகத்தில் பெரும் பங்கு வகித்தார். (அவருக்கு 18 பெட்ரோல் நிலையங்கள் இருந்தன) திருச்சி - தஞ்சை மாவட்டத்திற்க்கான மண்ணெண்ணை முகவராகவும் இருந்தார்.   திருச்சி, சென்னை மற்றும் ஹைதராபாத் ஆகிய இடங்களில் தோல் தொழிற்சாலையை நிறுவி இருந்தார். தோல்களை இங்கிலாந்து, ஜெர்மனி, பிரான்சு போன்ற நாடுகளுக்கு பெருமளவில் ஏற்றுமதி செய்து வந்தார்.

எம்.கே. கன்ஸ்ட்ரக்சன்ஸ் என்ற கட்டுமான நிறுவனத்தின் அதிபராகவும் இருந்தார். இந்நிறுவனமானது ஈரோடு சந்திப்பு தொடருந்து நிலையம், மதுரை எர்ஸ்கைன்ஸ் மருத்துவமனையின் ஒரு பகுதி (இப்போது அரசு ராஜாஜி மருத்துவமனை என மறுபெயரிடப்பட்டுள்ளது), காக்கிநாடா துறைமுகம் (ஆந்திரப் பிரதேசம்), சிக்மகளூர் ரயில் நிலையம் (கர்நாடகா) மற்றும் திண்டுக்கல்லில் உள்ள ரயில்வே ஊழியர் குடியிருப்புகள், இன்னும் பல நெடுஞ்சாலைகளையும் கட்டியுள்ளனர்.

அரசியல்
இப்ராஹிம் திருச்சி மக்கள் ஆதரவை பெற்ற ஒரு தலைவராக இருந்தார்,  அவர் 1925-28 வரை திருச்சிராப்பள்ளி நகராட்சி துணைத் தலைவராகவும் 1928-31 வரை திருச்சிராப்பள்ளி நகராட்சி தலைவராகவும் பணியாற்றினார்.

அவர் மூத்த சுதந்திரப் போராட்ட வீரர் பி.ரத்தினவேல் தேவரின் நெருங்கிய நண்பராக இருந்தார், மேலும் நகரத்தில் இன நல்லிணக்கத்தைப் பாதுகாக்க பல சமயங்களில் அவருடன் ஒத்துழைத்தார்.

குடும்பம்
இப்ராஹிமுக்கு ருக்கையா பீவி என்ற மனைவியும், அப்துல் சலாம், அப்துல் ஹக்கீம் மற்றும் அப்துல் பஷீர் என மூன்று மகன்கள் உள்ளனர், இதில் அப்துல் சலாம் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

இறப்பு
இப்ராஹிம் 2 டிசம்பர் 1940 ஆம் ஆண்டு திருச்சியில் காலமானார்.

நினைவு பூங்கா
பொதுமக்களின் பயன்பாட்டிற்க்காக திருச்சி மேலப்புலிவார் ரோட்டில் இவர் தானமாக மாநகராட்சிக்கு கொடுத்த இடம் இவர் நினைவாக இபுராஹிம் பூங்காவாக செயல்பட்டு கொண்டிருக்கின்றது.

மேற்கோள்கள் 

1885 பிறப்புகள்
1940 இறப்புகள்
திருச்சி மாவட்ட நபர்கள்
இந்திய முஸ்லிம்கள்